|  |  |  |
| --- | --- | --- |
| **AKTIVITA: Didaktická hra** | | |
| **Názov: Čo máme spoločné** | | |
| **Predmet:** Geografia | **Základná škola** | **Ročník:** 6. až 9. |
| **Tematický celok:** Všetky | | |
| **Téma:** Opakovanie učiva 5. až 9. roč. | | |
| **Forma výučby:** Vyučovacia hodina v triede, práca v skupinách | | |
| **Ciele:** Žiak vie   * uviesť všeobecný (nadradený) pojem k rôznym konkrétnym geografickým pojmom; * vysvetliť pojmy prieplav, prírodná katastrofa, náboženstvo, hlavné mesto a pod. a uviesť konkrétne príklady týchto pojmov; * spolupracovať v skupine. | | |
| **Pomôcky, technika:** kartičky s trojicami geografických pojmov (Príloha 1), mobil so stopkami. | | |
| **Postup:** Učiteľ rozdelí žiakov do štyroch skupín. Jeden zástupca každej skupiny sa postaví pred tabuľu a postupne číta trojice spolu súvisiacich geografických pojmov na desiatich kartičkách. Úlohou jeho skupiny je určiťvšeobecný (nadradený) pojem ku každej trojici pojmov na kartičke. Vyhráva skupina, ktorá v časovom limite 1 minúty správne určí najviac všeobecných (nadradených) pojmov. | | |
| **Vysvetlenie:** Cieľomdidaktickej hry „Čo máme spoločné“ je aktivizácia žiakov, ale tiež rozvíjanie ich spôsobilosti klasifikovať, keďže musia narábať s geografickými pojmami na dvoch hierarchických úrovniach (konkrétnej aj všeobecnej). V prípade, že žiaci niektoré z pojmov nepoznajú, hra otvára priestor na ich vysvetlenie. Potrebný čas na realizáciu didaktickej hry je 10 minút. | | |
| **Didaktické rozpracovanie:**  **1. Prípravná fáza (evokácia) 2 min.**  Učiteľ sa žiakov opýta, či vedia, čo má spoločné hruška, jablko a banán. Áno, je to ovocie. Vysvetlí im, že na tomto princípe sa zahrajú hru, kde ale nebudú druhy ovocia, ale geografické pojmy, ktoré majú niečo spoločné.  **2. Realizačná fáza (uvedomenie si významu) 5 min.**  Vysvetlenie postupu aktivity  Učiteľ vysvetlí cieľ postup riešenia didaktickej hry. Žiaci budú rozdelení v štyroch skupinách. Každá skupina si vyberie jedného zástupcu, ktorý sa postaví pred tabuľu a bude postupne čítať trojice spolu súvisiacich pojmov na desiatich kartičkách. Úlohou jeho skupiny je čo najskôr určiťvšeobecný (nadradený) pojem ku každej trojici pojmov na kartičke. Vyhráva skupina, ktorá v časovom limite 1 minúty správne určí najviac všeobecných (nadradených) pojmov. Učiteľ sa opýta žiakov, či porozumeli pravidlám hry a zodpovie prípadné otázky.  Realizácia aktivity žiakmi  Učiteľ rozdelí žiakov do štyroch skupín. Vyzve skupiny, aby si zvolili (ale učiteľ určí) zástupcov. Vyzve prvého zástupcu, aby šiel pred tabuľu a odovzdá mu 10 kartičiek s trojicami pojmov (jednej farby). Spustí časomieru. Zástupca postupne číta trojice pojmov a jeho skupina sa snaží povedať správny nadradený pojem. Keď ho vyslovia, učiteľ povie ĎALEJ a zástupca prečíta pojmy na druhej kartičke atď. Ak skupina nevie určiť nadradený pojem, povie ĎALEJ. Učiteľ sleduje čas a počíta správne určené nadradené pojmy. Po skončení 1 min. sa skupiny vystriedajú.  **Správne riešenie:**   |  |  |  |  | | --- | --- | --- | --- | | **1. skupina** | **2. skupina** | **3. skupina** | **4. skupina** | | 1. koryto, ústie, meander – **rieka** | 1. Jadranské more, Balkánsky polostrov, Záhreb – **Chorvátsko** | 1. sneh, krúpy, dážď – **zrážky** | 1. šachta, štôlňa, tma – **baňa** | | 1. žirafy, Kongo, čierna rasa – **Afrika** | 1. Arabský, Somálsky, Pyrenejský – **polostrov** | 1. piesok, duna, Egypt – **púšť** | 1. Guinejský, Perzský, Mexický – **záliv** | | 1. Suezský, Panamský, Rýn-Mohan-Dunaj – **prieplav** | 1. Jazero, rieka, vodná nádrž – **vodstvo** | 1. kozub, kráter, láva – **sopka** | 1. Gobi, Atacama, Kalahari – **púšť** | | 1. ľadovce, polárna žiara, ľadový medveď – **Arktída** | 1. smer, strelka, sever – **kompas** | 1. veža, modlitba, Boh – **kostol** | 1. Fjordy, Oslo, Škandinávsky polostrov – **Nórsko** | | 1. Štiavnické, Kremnické, Vihorlatské – **vrchy** | 1. Pieniny, Malá Fatra, Vysoké Tatry – **slovenské pohoria** | 1. obchody, paneláky, ulice – **mesto** | 1. závod, výroba, automobil – **priemysel** | | 1. Kresťanstvo, Islam, Budhizmus – **náboženstvo** | 1. Spln, nov, prvá štvrť – **Mesiac** | 1. Benátky, Vezuv, Sicília – **Taliansko** | 1. Pádska, Poddunajská, Veľkopoľská – **nížina** | | 1. hurikán, tsunami, zemetrasenie – **prírodná katastrofa** | 1. Čierne, červené, baltské – **more** | 1. baobab, zebra, Afrika – **savana** | 1. Gibraltár, Lamanš, Bospor – **prieliv** | | 1. tráva, indián, bizón – **préria/step** | 1. Slnko, Zem, Neptún – **slnečná sústava** | 1. Jadro, plášť, kôra – **Zem** | 1. skala, stredovek, zrúcanina – **hrad** | | 1. Václav Havel, Labe, Praha – **Česká republika** | 1. Praha, Paríž, Viedeň – **hlavné mesto** | 1. lietadlo, vlak, električka – **doprava** | 1. vrešťan, ara, leňochod – **dažďový prales** | | 1. legenda, strelka, mierka – **mapa** | 1. Cyprus, Madagaskar, Kréta – **ostrov** | 1. kumulus, cirrus, kumulonim. – **oblak** | 1. zlato, meď, olovo – **minerál** |   **3. Hodnotiaca fáza (reflexia) 3 min.**  Po skončení všetkých skupín učiteľ určí víťaza hry. Následne spolu so žiakmi zreflektuje jej priebeh a prípadné problémy. Opýta sa žiakov ako sa im pracovalo, čo nové sa naučili a ktorým pojmom nerozumeli. V spoločnej diskusii vysvetlí tieto pojmy (alebo vyzve žiakov, aby ich vysvetlili svojimi slovami). | | |
| **Skúsenosti a odporúčania:** Učiteľ môže zvážiť pojmy (ich obsah, náročnosť) v didaktickej hre a prípadne ich upraviť alebo doplniť pre ďalšie skupiny. Učiteľ môže hru aj obrátiť – prečítať všeobecný geografický pojem a úlohou skupín bude v stanovenom časovom limite napísať čo najviac konkrétnych príkladov na daný pojem. | | |
| **Zdroj:** vlastné spracovanie | | |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici | | |

**Príloha 1:**

|  |
| --- |
| 1. **koryto, ústie, meander** |
| 1. **žirafy, Kongo, čierna rasa** |
| 1. **Suezský, Panamský, Rýn-Mohan-Dunaj** |
| 1. **ľadovce, polárna žiara, ľadový medveď** |
| 1. **Štiavnické, Kremnické, Vihorlatské** |
| 1. **Kresťanstvo, Islam, Budhizmus** |
| 1. **hurikán, tsunami, zemetrasenie** |
| 1. **tráva, indián, bizón** |
| 1. **Václav Havel, Labe, Praha** |
| 1. **legenda, smerová ružica, mierka** |

|  |
| --- |
| 1. **Jadranské more, Balkánsky polostrov, Záhreb** |
| 1. **Arabský, Somálsky, Pyrenejský** |
| 1. **jazero, rieka, vodná nádrž** |
| 1. **smer, strelka, sever** |
| 1. **Pieniny, Malá Fatra, Vysoké Tatry** |
| 1. **spln, nov, prvá štvrť** |
| 1. **Čierne, Červené, Baltské** |
| 1. **Slnko, Zem, Neptún** |
| 1. **Praha, Paríž, Viedeň** |
| 1. **Cyprus, Madagaskar, Kréta** |

|  |
| --- |
| 1. **sneh, krúpy, dážď** |
| 1. **piesok, duna, Egypt** |
| 1. **kozub, kráter, láva** |
| 1. **veža, modlitba, Boh** |
| 1. **obchody, paneláky, ulice** |
| 1. **Benátky, Vezuv, Sicília** |
| 1. **baobab, zebra, Afrika** |
| 1. **jadro, plášť, kôra** |
| 1. **lietadlo, vlak, električka** |
| 1. **Kumulus, Cirrus, Kumulonimbus** |

|  |
| --- |
| 1. **šachta, štôlňa, tma** |
| 1. **Guinejský, Perzský, Mexický** |
| 1. **Gobi, Atacama, Kalahari** |
| 1. **Fjordy, Oslo, Škandinávsky polostrov** |
| 1. **závod, výroba, automobil** |
| 1. **Pádska, Poddunajská, Veľkopoľská** |
| 1. **Gibraltár, Lamanš, Bospor** |
| 1. **skala, stredovek, zrúcanina** |
| 1. **vrešťan, ara, leňochod** |
| 1. **zlato, meď, olovo** |